شہری وستیاں

شہری وستیاں  ‘‘ شہری وستیں دے قیام دی بنیاد اوں ویلے پاتی گئی جڈاں انسان نے زراعت اچ مہارت حاصل کیتی ۔ تے اَپݨی  لُوڑ کنوں زیادہ پیداوار حاصل کرݨ شروع کیتی۔ ایں طراں تجارتی سرگرمیں دامنڈھ ٻدھا۔ جیندے کنوں لوکیں دا معیار زندگی اُچا تھیوݨ لگا۔ معیار زندگی بلند تھیوݨ دی وجہ نال گھریں دی تعمیر دا انداز وی بدلݨ لگا۔تے وستیں کیتے باقاعدہ منصوبہ بندی دے تحت مقامات دا انتخاب تھیوݨ لگا۔’’  (5)

ہݨ اساں شہری وستیں دی خصوصیات دا جائزہ گھندے ہیں۔

1.                 اے وستیاں سائز اچ وڈیاں ہوندن 

2.                 انہیں دی آبادی زیادہ ہوندی اے 

3.                 شہریں وچ زیادہ تر لوک خدمات ،صنعت تے تجارت دے پیشے نال منسلک ہوندن۔ 

4.                 شہریں وچ تعلیمی ، طبی ، تجارتی تے تفریحی ہرقسم دی بنیادی سہولتیں دی فراوانی ہوندی اے۔ 

5.                 بݨاوٹ دے لحاظ نال شہری وستیاں ‘‘جڑیاں ہویاں وستیاں اکھیندن۔

 حوالہ 
سرائیکی افسانے تے ناول وچ دیہاتی منظر نامہ، تحقیقی و تنقیدی مطالعہ (مقالہ نگار: صبیحہ منظور )  نگران مقالہ ڈاکٹر مقبول حسن گیلانی